Հայերը մասնակցել են Ասադի իշխանության կառույցի շինությանը: Ասադն ինքն էլ փոքրամասնության ներկայացուցիչ է, նախագահն ու նրա ընտանիքը ալեւիներ են, երկրում կարեւորագույն դերակատարում ունեցողներն ալեւիներն են: Սիրիայի մահմեդականների մեծամասնությունը, սակայն, սուննի է: Ապստամբության սկզբում հավատքի ուղղությունները դերակատար չէին: Հակակառավարական ուժերին ավելի շատ քաղաքական իրավունքներն էին հետաքրքրում: Բայց երբ Ասադի ռեժիմը բռնությամբ արձագանքեց, դիմադրությունն արմատական դարձավ: Երկու կողմերն էլ ալեւիների եւ սուննիների միջեւ կրոնական տարբերությունները միջոց դարձրին նաեւ այն ժամանակ, երբ քաղաքական ակտիվիստները սա ողջ ուժով փորձում էին արգելակել: Հայ համայնքը այս հակամարտության մեջ փորձում էր չեզոք դերակատարում ունենալ, ասում է Չթրյանը: Սա նշանակում է նաեւ, թե հայ համայնքի ներկայացուցիչները բանակցում էին ընդդիմադիր տարբեր խմբավորումների հետ: Այս ու այնտեղ հաղորդվում է, թե հայերն էլ զենք են վերցրել: Հայերի մոտ կեսը, ըստ Չթրյանի դիտարկումների, երկրից դուրս է եկել, մեծ մասամբՙ հարեւան Լիբանան: Թեեւ այնտեղ էլ դրությունը լարված է»: